હવે યાત્રા પૂરી થવાના અંદેશે બધા ચૂપ થઈ ગયેલા, સતાધારથી નીકળ્યા પછી મારે અમારા ડ્રાઈવર સાથે રસ્તાને લઈને થોડીક ચણભણ થઈ, વચ્ચે એક જગ્યાએ બધાંએ ફરીથી સોડા પીધી, અને પ્રવાસ ચાલતો રહ્યો, હિંડોરણા ચોકડી પર આવીને હું, માયાભાઈ અને મૂળૂભાઈ ગાડીમાંથી ઉતરી ગયાં. ત્રણેય મહેમાન મિત્રોના ચહેરા પર આવી જાતરા કર્યાનો અનેરો સંતોષ ઝળકતો હતો. અમે બધાંએ માયાભાઈ અને મૂળૂભાઈનો આભાર માન્યો અને તેઓ ભાવનગરથી મુંબઈ જવા આગળ વધ્યા.